

ЮАР – ЗИМБАБВЕ С ВОДОПАДА ВИКТОРИЯ

**РЕВ НА ДИВИ ЖИВОТНИ И ГРОХОТ НА ВОДОПАДИ**



**По маршрут:** София – Истанбул – Кейптаун – нос Добра Надежда – нос Кейп Пойнт - **Саймънс Таун -** Стеленбош – Йоханесбург – Национален Парк Пиланесберг – **Сън Сити** - Йоханесбург - Водопадът Виктория – Йоханесбург – Претория – Истанбул – София

**12 дни/ 9 нощувки/ 9 закуски/ 5 обяда/ 2 вечери**

**Дата: от 09 октомври до 20 октомври 2018 г.**

**1 ден София – Истанбул – Кейптаун**

Излитане в 21.40 ч. от летище **София** с полет на авиокомпания TURKISH AIRLINES за **Истанбул.** Кацане в **Истанбул** в 23.05 ч. Излитане в 01.55 ч. за **Кейптаун**.

**2 ден Кейптаун**

Кацане в 12.10 ч. Посрещане на летището и начало на полудневен обиколен тур на Кейптаун. Описван като един от най - красивите градове в света, Кейптаун омагьосва своите почитатели с живописното си местоположение на бреговете на Атлантическия океан, с жизнената си и космополитна атмосфера, с пъстрата си културна сцена и разнообразен нощен живот. След пристигането в слънчевия град, започва обиколка, която включва основните забележителности на града – сградата на парламента, сградата на Кметството, Планетариума и главната Синагога, както и Tuynhuys – Президентската резиденция в Кейптаун. Програмата предвижда и разходка в най – стария обществен парк в града - градините на Холандската Източноиндийска Компания, създадени през XVII в. от първите холандски заселници в града и пазарния площад. В късния следобед, тогава когато гледката е неповторима, групата ще се изкачи с лифт до равното било на Плоската планина, откъдето като на длан се вижда простиращия се в ниското град, а отвъд златните плажове синее безкрайният океан. Настаняване в хотел. **Нощувка.**

**3 ден Кейптаун – нос Добра Надежда и нос Кейп Пойнт – Саймънс Таун**

**Закуска.** Начало на целодневна екскурзия към намиращите се на юг от града **нос Добра Надежда и нос Кейп Пойнт.** Този тур не би оставил равнодушен дори и най - взискателния турист. Красиви заливи, скални отвеси и безбрежен океан, ще направят пътешествието незабравимо, а след изкачването с „Летящият холандец“ - железница, стигаща до една от най – високите точки  на нос Кейп Пойнт, ще останете с усещането, че сте достигнали до самия край на света. След тази наситена с емоции и впечатления сутрин, ще спрем за **обяд** в местен ресторант, предоставящ великолепни гледки към океана. При повече късмет някъде в далечината, може да се мерне могъщия гръб или опашката на кит. Траен спомен ще остави и срещата с колонията пингвини, гнездяща на Болдърс Бийч. На връщане към хотела спирка в **Саймънс Таун**. Целият град представлява живописно разположени къщички в типично английски стил покрай океана. Голям интерес за туристите е пристанището на града и интересната легенда за кучето, което е посрещало мъжете след работа и ги водило до домовете им, за да не прекаляват с чашката. Внимавайте, защото легендата разказва, че ако отнякъде  се появи този усмихнат приятел с дълги уши  чашките са в повече. Днес там живеят едни от най - богатите хора, които допринасят за неповторимата атмосфера на градчето. Връщане в хотела в **Кейптаун.** **Нощувка.**

**4 ден Кейптаун - Стеленбош**

**Закуска.** Отпътуване за района на град **Стеленбош**,град на френски заселници, най - значимият винопроизводителен район в ЮАР. Корените на винопроизводството тук се свързват с първите френски заселници в страната - хугеноти, които, гонени от преследванията на католическата църква, напускат Стария континент и се заселват в плодородните равнини около града в края на XVII в. По време на посещението е предвидена дегустация на прочутите южноафрикански избрани марки вина. Връщане в хотела в **Кейптаун**. **Нощувка.**

**5 ден Кейптаун – Йоханесбург**

**Закуска.** Ранен трансфер до летището и полет за **Йоханесбург**. Посрещане на летището и начало на обиколка на града. Въпреки че градът не е столица на страната, той е най – големият и вероятно най- богатият град на ЮАР. Възникнал едва през XIX в., **Йоханесбург** се разраства бързо, благодарение на минното дело и богатите златни находища. Днес той е важен индустриален и икономически център на страната, като тук се намира и седалището на Върховния конституционен съд. Въпреки липсата на забележителни паметници на културата, Йоханесбург заради своята близост до административната столица Претория, както и до Националния Парк Крюгер и парка Пиланесберг, е и един от най- често посещаваните градове в Южна Африка. Панорамен тур на прочутото предградие Совето, като акцентът ще бъде посещението на музея на Апартейда, разказващ жестоката история за отношенията между различните етноси, които съставляват населението на ЮАР. **Обяд в местен ресторант.** Настаняване в хотел в Йоханесберг. **Нощувка.**

**6 ден  Йоханесбург – Национален Парк Пиланесберг**

**Закуска** и отпътуване към парка **Пиланесберг** с попътна спиркана един от най – живописните пазари в местността. Тук несъмнено ще започне една от най – запомнящите се части на пътуването в Африка. При пристигането ще започне първото сафари в един от най - популярните и най - посещавани природни резервати в Африка. Славата на парка се носи сред природолюбителите от цял свят, като мястото, където най - лесно могат да се видят представителите на т.нар. „голяма петорка“ на Африка – слон, бивол, носорог, лъв и леопард. Именно сега е първата ви среща с тях.....Настаняване в хотел. **Обяд** в ресторанта на хотела, по време на който ще имате възможност да вкусите местни деликатеси. Свободно време. Среща на рецепцията в 18.00 ч. за едно от най – неповторимите, вълнуващи и незабравими преживявания по време на нощното джип сафари под африканското небе, сред едни от най – живописните залези на планетата. Връщане в хотела. **Вечеря. Нощувка.**

**7 ден Национален Парк Пиланесберг – Сън Сити**

Рано на зазоряванеса предвидени джип сафари и разходка на територията на един от най – зрелищните паркове на дивия свят. Време, в което да се насладите на великолепието на природата и да се зърнете обитателите на парка. Връщане в хотела. **Закуска**. Свободно време за почивка. **Обяд в ресторанта на лоджа.** Екскурзия до **Сън Сити** – царството на удоволствията и градът на слънцето в  ЮАР. Наричат го Лас Вегас на африканския континент. Градът се намира на 5 километра от парка, в сърцето на африканските гори върху угаснал вулкан. Легендата разказва, че преди десетки години, точно на това място се заселва и установява древна африканска цивилизация, която заравя несметни богатства в подножието на хълмовете. Ще се докоснете до невиждан разкош на хотели, казина, водни естакади, фонтани, изкуствени реки и красиво разположено езеро с форма на сърце, при което идват влюбени двойки от цял свят да си пожелаят нещо. Уютно разположени, едни от най - скъпите хотели, свързани с удобен транспорт помежду си, ще оставят без дъх и най - взискателните от вас. Прегърнете силно тази мечта и не се бавете, защото Африка ви очаква. Връщане в хотела. **Вечеря**. **Нощувка.**

**8 ден Пиланесбърг - Водопадът Виктория**

**Закуска-сух пакет**. Последно сафари на територията на парка. Ранен трансфер до летището на Йоханесбург и полет за **Зимбабве.** Кацане на летище Victoria Falls. Трансфер и настаняване в хотел в района на **Водопада Виктория**, намиращ се на границата между двете държави. Кратка почивка и начало на круиз по водите на р. Замбези с живописни гледки в най – романтичния момент от денонощието, а именно този на залеза на слънцето. Връщане в хотела. **Нощувка**.

**9 ден Водопадът Виктория**

**Закуска**. Начало на ден с благовейни гледки, посветен на едно от най – величествените творения на природата – **водопадът Виктория.** Дейвид Ливингстън - първият европеец, който вижда с очите си водопада, казва за него, че несъмнено небесните ангели летят над водопада, възхищавайки се на неговото великолепие. Красотата на Виктория и чувствата, които завладяват посетителите на величествения водопад, не могат да се опишат с думи. Всеки трябва лично да усети мощта и да чуе тътена на падащата от около 108 мeтра вода. След разходката време за **обяд** на терасата на ресторант, издигащ се на 120 м над р. Замбези и предлагащ прекрасни гледки към недрата на водопада Виктория. В следобедните часове се предвижда посещение на един от най – колоритните африкански пазари за сувенири и маски. Връщане в хотела. **Нощувка**.

**10 ден Водопадът Виктория – Йоханесбург**

**Закуска.** Мероприятие по желание и срещу допълнително заплащане - полет с хеликоптер над водопада Виктория. Трансфер до летището и полет за **Йоханесбург.** Кацане,трансфер и настаняване в хотел. **Нощувка.**

**11 ден Йоханесбург – Претория - Йоханесбург - Истанбул**

**Закуска**. Отпътуване за **Претория** – административната столица на страната и посещение на Монумента на пионерите – холандските заселници, които напускат колонията Кейп Таун и се отправят към вътрешността на страната. Следва кратък панорамен тур по улиците на Претория, трансфер до летището и полет в 18.15 ч. на TURKISH AIRLINES за **Истанбул.**

**12 ден Истанбул – София**

Кацане в 05.00 ч. Полет за София в 07.50 ч. Кацане в 09.05 ч.

**КРАЙНА ПАКЕТНА ЦЕНА с включени летищни такси: 6670 лв.**

|  |
| --- |
| **Ранни записвания: отстъпка от 150 лв. от пакетната цена за записвания до 07.03.2018 г.** |

**Пакетната цена включва**: самолетен билет на TURKISH AIRLINES за международен полет София – Истанбул – Кейптаун – Йоханесбург – Истанбул – София с включени летищни такси /356 EUR към 20.11.2017 г./, самолетен билет с включени летищни такси Кейптаун – Йоханесбург**,** самолетен билет Йоханесбург - Victoria Falls (Зимбабве) – Йоханесбург с включени летищни такси, **9 нощувки със закуски,** от които 3 – в Кейптаун в хотел 4\*\*\*\*, 2 – в Йоханесбург в хотел 3\*\*\*, 2 – на територията на Национален Парк Пиланесбeрг в лодж 4\*\*\*\*, 2 – в района на Водопада Виктория в хотел 4\*\*\*\*, **5 обяда, 2 вечери,** транспорт с луксозен, климатизиран автобус, всички трансфери, посочени в програмата, туристическа програма: обиколка на Кейптаун, изкачване с лифт на Плоската планина, екскурзия до нос Добра надежда и нос Кейп Пойнтс включенавходна такса и изкачване с железница на нос Кейп Пойнт, попътна спирка в Саймънс Таун, винарски тур до Стеленбош с дегустация на избрани марки вина, обиколка на Йоханесбург, 2-дневно сафари в Парка Пиланесбeрг с включена такса за опазване на парка, екскурзия до Сън Сити, входна такса за Природния резерват в района на Водопада Виктория + полудневно посещение, круиз по р. Замбези, местни екскурзоводи, водач-преводач от агенцията.

**Забележка:** Пакетната цена е калкулирана при курс 1 USD = 1.70 лв. При увеличение на валутния курс, пакетната цена ще бъде преизчислена.

**Пакетната цена не включва**:

* единична стая – 1575 лв.
* медицинска застраховка с покритие 25 000 EUR на ЗД „Евроинс“ – 18 лв., за лица над 65 г. – 27 лв., над 70 г. – 36 лв.
* при недостигнат мин.брой от 20 туристи и при записани не по – малко от 15 тур. – 130 EUR
* виза за ЮАР – 65 лв., заплаща се с основния пакет, задължително **лично** кандидатстване за виза и явяване. Агенцията съдейства за подготовката на документите.
* **лично** кандидатстване за виза и явяване. Агенцията съдейства за подготовката на документите.
* виза за Зимбабве – 30 USD (полага се и се заплаща се при влизане в страната).
* бакшиши за местни екскурзоводи и шофьори – 50 USD /заплащат се с основния пакет/.

**Допълнителни мероприятия:**

* полет с хеликоптер над водопада Виктория - ~150 USD на турист + входна такса за Природния резерват (~15 USD). Мероприятието се заявява предварително, но се заплаща на място.

**Документи необходими за виза за ЮАР**: паспорт с валидност 6 месеца към крайната дата на пътуване, 2 паспортни снимки, самолетна резервация, служебна бележка от работодател или документ за регистрация на фирма, банково извлечение за доказване на средства през последните 3 месеца и удостоверение/референция от банката за притежание на банкова

**Предвидени хотели по програмата:** Cape Town Lodge HoteL (http://www.capetownlodge.co.za/) или подобен в Кейптаун, City Lodge Hotel Sandton, Katherine Street (https://clhg.com/hotels/138/City-Lodge-Hotel-Sandton-Katherine-Street) или подобен в Йоханесбург, Bakubung Bush Lodge(https://www.legacyhotels.co.za/hotels.cfm/lang/en/hotelname/bakubung) или подобен в Национален Парк Пиланесберг, Elephant Hills Hotel (https://elephanthillsresort.com/) или подобен в района на Водопада Виктория.

**Минимален брой туристи за осъществяване на екскурзията**: 20 туристи

**Срок за уведомление при недостигнат минимален брой туристи:** 20 дни преди началната дата.

**Начин на плащане:** депозит – 2500 лв., доплащане – до 45 дни преди отпътуване.

**Застраховка „Отмяна на пътуване“:** предоставяме възможност за сключване на допълнителна  застраховка “Отмяна на пътуване” по чл. 80, ал. 1, т.14 от Закона за туризма, покриваща разходите за анулиране на пътуването, за съкращаване и прекъсване на пътуването, поради здравословни причини на пътуващия, негови близки, неотложно явяване на дело, съкращаване от работа и др. Стойността на застраховката се изчислява на база крайна дължима сума по договора, като има значение и възрастта на Потребителя. В зависимост от възрастта на туриста стойността на застраховката е между 3% и 8% върху крайната дължима сума по договора за организирано пътуване.

**Туроператор “ТА Мондел Травел” е застрахована по смисъла на чл. 97, ал.1 от Закона за туризма  
в застрахователна компания АЛИАНЦ БЪЛГАРИЯ със застрахователна полица №**

**13160173000000032/ валидна до 30.07.2018 г.**

